Izgubljena u društvenim mrežama

U današnjem ubrzanom svijetu mnogi od nas često lutaju kroz labirinte društvenih mreža izgubljeni u virtualnom prostoru.

Dok pretražujemo vijesti, pregledavamo profile i sudjelujemo u raspravama, ponekad se gubi smisao stvarnog povezivanja. U toj izgubljenosti ponekad zaboravljamo stvarni svijet oko sebe. Lica postaju samo profili, riječi postaju virtualni odjek, a stvarna prisutnost blijedi ispred svjetlucavih ekrana. Društvene mreže postaju labirinti u kojima tražimo svoje mjesto, ali umjesto stvarnoga povezivanja, često doživljavamo samo površinske veze. Sve više vremena provodimo s mobitelima u ruci, uronjeni u svijet lajkova, komentara i dijeljenja dok stvarni trenutci prolaze pored nas nezamijećeni. Izgubljeni smo u brzom toku, zaboravljamo ~~na~~ važnost stvarnih osjećaja i iskustava. Trebali bismo povremeno stati, odvojiti se od ekrana, prisjetiti se stvarnog života i otkriti ljepotu stvarnih susreta i veza.

Ako su društvene mreže postale neizbježan dio naše svakodnevnice, važno je ne izgubiti sebe u njima, već pronaći ravnotežu između stvarnog i virtualnog svijeta.

Dora Strelar, 7. c